Извештај о раду Ученичке задруге „Надеждине пчелице“ у периоду јануар–децембар 2022. године

Одржане су четири седнице Скупштине ученичке задруге:

* Дана 14.1.2022. год. одржана је пета онлајн седница Скупштине ученичке задруге на којој је усвојен записник са претходне седнице, прихваћен статус нивих задругара, донета су Правила за рад задруге у складу са Правилником о ученичким задругама одлуком Школског одбора о иуменама и допунама Оснивачког акта од 5.1.2022. год, донет је Пословник о раду Скупштине у складу са Оснивачким актом и Правилима за рад ученичке задруге, изабрани су чланови Надзорног одбора у складу са Оснивачким актом и Правилима за рад ученичке задруге, усвојен је финансијски извештај о пословању и спровођењу пословне политике ученичке задруге и донете су инвестиционе одлуке.
* Дана 30.5.2022. одржана је шеста по реду онлајн седница Скупштине ученичке задруге на којој је усвојен записник са претходне седнице, прихваћен статус нивих задругара, усвојен план рада ученичке задруге ради аплицирања на Конкурс за избор средстава Буџетског фонда за пољопривреду и рурални развој у оквиру којег је мера “Унапређење активности на селу кроз подршку ученичким задругама у руралним срединама”, донета одлука о плаћању прославе матурске вечери ученицима осмог разреда. Услов аплицирања на Конкурс за избор средстава Буџетског фонда града Ниша за пољопривреду и рурални развој у оквиру којег је мера “Унапређење активности на селу кроз подршку ученичким задругама у руралним срединама” је да се ученичка задруга региструје као пољопривредно газдинство. Склопљен је уговор са чланом задруге Живковић Драганом о уступању на коришћење пољопривредног земљишта у приватној својини без обавезе плаћања накнаде 30.5.2022. год.
* Дана 6.7.2022. одржана је седма по реду онлајн седница Скупштине ученичке задруге на којој је донета одлука на предлог Управног одбора да буду награђени ученици који су постигли одличан успех одласком у биоскоп (ученици нижих разреда у Островици и ученици виших разреда У Сићеву и Островици и одласком на базен (ученици нижих разреда у Сићеву).
* Дана 30.11.2022. одржана је осма по реду онлајн седница Скупштине ученичке задруге на којој је усвојен записник са претходне седнице, прихваћен статус нових задругара, усвојен годишњи извештај о пословању и спровођењу пословне политике, усвојен план рада, финансијски план и програм развоја, изабран члн Управног одбора из реда родитеља уместо Милене Радојковић и донета одлука о награђивању ученика који постижу одличне резултате и истичу се у раду.

У оквиру **пољопривредне секције** ученичке задруге спроведене су следеће активности:

* Сaдња лука, боба и грашка у припремљеним лејама у Островици 16.3.2022.
* Садња кромпира, лука, пасуља и кукуруза кокичара у Островици 23.3.2022
* Пролећно сређивање школског дворишта и леје у Сићеву 24.3.2022.
* Окопавање засађених култура 11.5.2022, 20.6.2022. и 22. 6.2022. у Островици
* Чишћење грашка 8.6.2022.
* Вађење младог кромпира 22.6.2022.
* Вађење младог кромпира 5.7.2022.
* Вађење лука 14.7.2022.
* Тањирање и фрезирање земљишта у Островици 14.7.2022.
* Склопљен је уговор са чланом задруге Живковић Драганом о уступању на коришћење пољопривредног земљишта у приватној својини без обавезе плаћања накнаде 30.5.2022. год.
* Дана 2.6.2022. ученичка задруга је добила решење о упису пољопривредног газдинства у Регистар пољопривредних газдинстава.
* Дана 14.6.2022. ученичка задрука је аплицирала на Конкурс за избор средстава Буџетског фонда града Ниша за пољопривреду и рурални развој у оквиру којег је мера “Унапређење активности на селу кроз подршку ученичким задругама у руралним срединама” за набавку сушаре.
* Дана 26.8.2022. год. закључен је уговор између Града Ниша и ученичке задруге “Надеждине пчелице” о коришћењу подстицајних средстава која су одобрена путем Конкурса за избор корисника средстава Буџетског фонда за пољопривреду и рурални развој града Ниша за 2022. годину за реализацију мере “Унапређење активности на селу кроз подршку ученичким задругама у руралним подручјима” за реализацију пројекта “Сушење воћа, поврћа и лековитог биља” и то за набавку соларне сушаре. Укупна вредност инвестиције износи 299.800,00 динара.
* Кошење траве и тањирање земљишта 24.10.2022.
* Берба шипка 19.10. и 10.11.2022. у Сићеву и 25.10.2022. у Островици
* Набавка соларне сушаре 9.11.2022.
* Сушење шипка у другој половини новембра

У оквиру **пољопривредне секције** ученичка задруга је имала следећа улагања:

* За површинску обраду земљишта у Островици 7.210 дин. и за тањирање земљишта 1.732 дин.
* За садни материјал у Островици (семенски лук и грашак) 1099 дин. и минерално ђубриво 1277 дин.
* За средство за третирање земљишта против корова у Островици1000 дин.
* За средства за третирање кромпира и садница шљива против ваши 815 дин.
* За јесење ђубриво за саднице шљива 3000 дин.

У оквиру **креативне радионице** ученичке задруге спроведене су следеће активности:

* Ученици су добили привеске на поклон уочи прославе 8. марта. Није одржана осмомартовска изложба због неповољне епидемиолошке ситуације.
* Ученици су укључени у рад на CNC машини у оквиру израде ускршњих сувенира на часовима технике и технологије у току марта и априла.
* Одржана је ускршња изложба радова ученичке задруге у Островици 20.4.2022. год. и у Сићеву 21.4.2022. год.
* Одржана је прва ускршња изложба сувенира ученичких задруга на подручју града Ниша у Тврђави 21. и 22.4.2022. под називом “Ускршња радост”.
* Остварен је приход од продаје ускршњих украса у износу од 29.000 дин.
* Учешће у манифестацији “Дани жалфије” у Сићеву 14.5.2022. у виду изложбе радова.
* Учешће у обележавању градске славе Свети цар Константин и царица Јелена у општини Медијана и општини Палилула 3.6.2022. Изашао је прилог о нашем раду на телевизији “Зона плус” и “Belleamie” као и у “Нишким вестима”, “Градском порталу”, “InINFO” порталу.
* Израда привезака, магнета и подметача ради презентације пројекта у оквиру Ерасмус програма у току јуна
* Учешће у Етно сусретима у Нишкој Бањи 2.9.2022.
* Учешће у манифестацији Дани сићевачке бербе 18.9.2022. у Сићеву
* Учешће у MTB маратону у Сићеву 9.10.2022. у Сићеву
* Изложба у школи за основно и средње образовање „Царица Јелена“ 26.10.2022.
* Заједничка изложба ученичких задруга „Надеждине пчелице“ и „Сунцокрети“ у ОШ „Надежда Петровић“ у Сићеву 2.11.2022.
* Учешће на Првој регионалној конференцији ученичких задруга у Нишу 7.12.2022. и изложба радова
* Новогодишња изложба у Делта планету 20. и 21.12.2022.
* Промоција радова ученичке задруге у ОШ „Цар Константин“ у Нишу 23.12.2022 и у ОШ „Радоје Домановић“ 26.12.2022.

Остварен је укупан приход од **71.000** динара од продаје сувенира.

У оквиру **креативне радионице** ученичка задруга је имала следећа улагања:

* За полицу за привеске 16.494 динара
* За набавку шпер плоче за рад на CNC машини укупно 25.639,14 динара
* За набавку брусилице за шпер плочу 2.299 динара
* За материјал за Новогодишње сувенире 2.590 динара

Ученици су почашћени од стране задруге за прославу другарске вечери-за ученике осмог разредa у износу од 16.800 динара, за прославу Дана школе 12.10.2022. у износу од 3.321 динара и бископ у оквиру школе приликом обележавања Међународног дана детета у износу од 488 динара. Набављене су медаље за турнир у стреличарству за Дан школе у износу од 1.665 динара. Купљена су два продужна кабла за учионице V/1 и VI/1 у Сићеву у износу од 1.758 динара.

Ученичка задруга је наградила ученике који су остварили одличан успех картама за пројекцију филмова у биоскопу “Вилинград” у износу од 10.500 динара и ученике нижих разреда у Сићеву картама за базен у износу од 3.800 динара.

Уплаћивана је чланарина запослених који су чланови задруге једном месечно у укупном износу од 57.800 дин.

Уплаћена је чланарина ученика и родитеља у укупном износу од 6.300 дин.

Одржавање рачуна укупно изоси 6.589 дин.

Плаћена је услуга израде и предаје завршног рачуна књиговодственој агенцији Biro Moa у Нишу у износу од 6.450 дин. Плаћене су књиговодствене услуге за јануар-новембар 2022. год у укупном износу од 14.400 дин.

Плаћена је накнада за издавање извода из АПР-а 1.700 динара ради аплицирања на јавни позив Министарства просвете, науке и технолошког развоја.

Плаћена је овера уговора са чланом задруге Живковић Драганом о уступању на коришћење пољопривредног земљишта у приватној својини без обавезе плаћања накнаде у износу од 1.620 динара.

* Дана 1.6.2022. год отворен је наменски рачун у Unicredit банци како би био извршен упис пољопривредног газдинства у Регистар пољопривредних газдинстава ради аплицирања на Конкурс за избор средстава Буџетског фонда града Ниша за пољопривреду и рурални развој у оквиру којег је мера “Унапређење активности на селу кроз подршку ученичким задругама у руралним срединама” за набавку сушаре.
* Подстицајна средства Града Ниша – Градске управе за имовину и одрживи развој уплаћена су на наменски рачун Ученичке задруге „Надеждине пчелице“ дана 21.9.2022. год. Основна школа „Надежда Петровић“ у Сићеву 27.9.2022. год. објавила је позив за подношење понуде соларне сушаре за реализацију мере „Унапређење активности на селу кроз подршку ученичким задругама у руралним подручјима“ за реализацију пројекта „Сушење воћа, поврћа, шумског и лековитог биља“ за потребе рада Ученичке задруге „Надеждине пчелице“ Основна школа „Надежда Петровић“ Сићево. Понуду за набавку соларне сушаре за реализацију мере „Унапређење активности на селу кроз подршку ученичким задругама у руралним подручјима“ за реализацију пројекта „Сушење воћа, поврћа, шумског и лековитог биља“ за потребе рада ученичке задруге „Надеждине пчелице“ Основна школа „Надежда Петровић“ Сићево доставио је Микон инжењеринг из Нишке Бање дана 29.9.2022. Уговор о изради и испоруци соларне сушаре за сушење воћа, поврћа, шумског и лековитог биља тип SKS-H50 је склопљен дана 6.10.2022. год. између Микон инжењеринг-а, којег заступа Синиша Миленковић и Ученичке задруге „Надеждине пчелице“, коју заступа Маја Станковић, директор ученичке задруге.
* Соларна сушара за сушење воћа, поврћа, шумског и лековитог биља тип SKS-H50 испоручена је дана 9.11.2022. Ученичкој задрузи „Надеждине пчелице“ у издвојеном одељењу ОШ „Надежда Петровић“ у Островици. Пренос средстава у вредности од 299.800,00 динара са наменског рачуна ученичке задруге на рачун Микон инжењеринг-а је извршен 14.11.2022. год.
* Школа се одазвала на јавни позив Министарства просвете, науке и технолошког развоја за доделу средстава у циљу унапређења услова рада ученичких задруга, који је расписан 5.12.2022. са пројектом “Плотер – ђачке креативности промотер” и планираним буџетом од 399.600 динара за набавку принтер плотера. Одлуком министра просвете 20.12.2022. школа се нашла на листи изабраних установа и потписан је уговор о додели средстава 22.12.2022.
* Дана 8.1.2022.год. изашао је текст у “Јужним вестима” под називом “Ђаци из Сићева и Островице у учионици, радионици или на њиви стичу знање и радне навике”.
* Направљен је прилог “Курир” телевизије под називом “Ђаци из Ниша направили овакве украсе за Ускрс”.
* Изашао је прилог о нашем раду на телевизији “Зона плус” и “Belleamie” као и у “Нишким вестима”, “Градском порталу”, “InINFO” порталу 3.6.2022.
* Објављено је обавештење о Новогодишњој изложби у Делта планет у медијима “Нишке вести“ и „Naissus.info“ 17.12.2022.
* Објављена је вест о додели средстава ученичким задругама у „Нишким вестима“ 28.12.2022.

Директор Ученичке задруге „Надеждине пчелице“

Маја Станковић